《盆菊吟》
明代·李学一

人皆爱桃李，桃李竞春葩。朝花暮流水，零落令人嗟。

岂若盆中菊，幽香未有涯。奇英含晓露，劲节傲霜华。

对此意独深，孤芳日转加。谁云三径远，即此是陶家。

作者简介：李学一，字万卿，号文轩。归善（今广东惠阳）人。明世宗嘉靖三十七年（一五五八）举人，明穆宗隆庆二年（一五六八）进士，选庶吉士。散馆，授刑科给事中。历任湖广参议、贵州提学副使。清温汝能《粤东诗海》卷三四、吴道镕《广东文徵作者考》卷四有传。李学一诗，以张友仁一九四八年手抄本《文轩公集》为底本。